NAKON velikog dočeka srebrnih Vatrenih, koji će se održati na Trgu bana Jelačića, bilo je planirano da im predsjednica Kolinda Grabar-Kitarović na Pantovčaku uruči državna odlikovanja i priznanja.

No oko 13 sati iz Kolindinog ureda iznenada je stiglo priopćenje da se dodjela odgađa do daljnjega.

"Svečana ceremonija uručivanja odlikovanja i priznanja Republike Hrvatske izborniku, igračima i članovima stručnog stožera Hrvatske nogometne reprezentacije te članovima delegacije Hrvatskog nogometnog saveza, najavljena za danas, 16. srpnja u 17,30 sati u Uredu predsjednice Republike zbog organizacijskih razloga odgađa se do daljnjeg.

Tekst se nastavlja ispod oglasa

O novom terminu uručivanja odlikovanja i priznanja bit ćete pravovremeno obaviješteni", stoji u priopćenju iz Ureda predsjednice.